Telescopul Spaţia Hubble NASA/ESA ne-a oferit recent imagini nemaipomenite ale Veil Nebula -
rămăşiţele unei supernove care a explodat acum 5-10.000 ani.
Noile imagini transmise de Hubble indică structura delicată şi frumoasă rezultată dintr-un cataclism cosmic.
Acesta este Hubblecast!
Noutăţi şi imagini de la Telescopul Spaţial Hubble NASA/ESA. Călătoriţi în timp şi spaţiu cu gazda noastră, Doctor J., alias Dr. Joe Liske.
Bun venit la Hubblecast!
Astăzi vom privi mai îndeaproape una din cele mai violente evenimente din Univers - explozia unei supernove.
Rămăşiţele acestor explozii cosmice le putem vedea astăzi în detaliu
prin intermediul celor mai recente imagini primite de la Telescopul Spaţial Hubble.
Deşi nu conştientizăm, stelele care strălucesc pe cerul nopţii nu sunt nemuritoare.
Viaţa unei stele depinde de cât este de mare şi de grea. Cu cât steaua este mai mare, cu atât viaţa ei este mai scurtă.
O stea străluceşte datorită proceselor nucleare care au loc în centrul ei.
Când o stea, semnificativ mai mare ca Soarele nostru, rămâne fără combustibil,
mai întâi se comprimă, după care explodează printr-o explozie gigantică, numită "supernova".
O supernovă degajă atâta lumină, încât poate să eclipseze toate celelalte stele dintr-o galaxie.
Explozia mătură totul în calea ei, împrăştiind material în jur,
iar în rămăşiţele rezultate din urma exploziei se găsesc resturile din steaua care a explodat şi a măturat totul în jur, datorită forţei cu care a explodat.
Ceea ce vedem este o formă strălucitoare, viu colorată, de gaze, o nebuloasă, pe care astronomii o numesc "rămăşiţele unei supernove".
Aceste rămăşiţe pot rămâne vizibile mult timp după ce lumina cauzată de explozia iniţială dispare.
Astronomii au îndreptat telescopul Hubble spre constelaţia Cygnus, pentru a observa Veil Nebula, de pe braţul Lebedei.
La 1.500 de ani-lumină distanţă de Pământ, Veil Nebula, cunoscută ca Bucla Cygnus, reprezintă una din cele mai spectaculoase rămăşiţe ale unei supernove.
Întreaga structură se întinde aproape 3 grade, corespunzător cu 6 Luni Pline.
Una din cele mai remarcabile părţi din rămăşiţe este Witch's Broom Nebula (Mătura Vrăjitoarei).
Steaua albastră, numită 52 Cygni, nu are legătură cu explozia supernovei - este vizibilă cu ochiul liber pe cerul nopţii de vară.
Regiunile mici fotografiate de Hubble arată detalii ale Veil Nebula.
Fascinante mănunchiuri de gaze precum o perdea, au rămas vizibile din ceea ce a fost odată o stea în galaxia Milky Way.
Oamenii de ştiinţă estimează că explozia supernovei a avut loc acum 5-10.000 de ani.
Ar fi putut fi observată şi consemnată de civilizaţiile vechi de pe Pământ.
Acestea ar fi văzut o stea extrem de strălucitoare, aproape ca Luna.
Formele de filament ale gazelor de pe Veil Nebula rezultă din enorma energie degajată
şi din explozia rapidă care a creat un front de şoc în jurul ei.
Acest şoc, alături de rămăşiţe care se deplasau cu 600.000 km/oră, a încălzit gazele la temperaturi de milioane de grade.
Apoi, materialul s-a răcit, de aici şi culoarea spectaculoasă a nebuloasei.
Imaginile Hubble reprezentând Veil Nebula sunt exemple semnificative privitoare la cum s-a petrecut totul la sute de ani-lumină distanţă,
precum şi efectele pe care le vedem noi acum.
Sunt ca modelele rezultate din interacţiunea luminii şi umbrei pe fundul unei piscine, care degajă aburi sau ceaţă.
De ce sunt astronomii interesaţi să studieze supernovele şi rămăşiţele lor?
Motivul este că sunt extrem de importante pentru a înţelege formarea galaxiei noastre, Milky Way.
Deşi puţine stele din galaxia noastră mor în acest mod spectaculos,
aceste explozii, sunt responsabile, mai mult sau mai puţin, de toate elementele din Universul nostru, care sunt mai grele ca fierul,
cuprul, mercurul, aurul, iodul sau plumbul găsite pe Pământ,
şi rezultate din aceste explozii violente, acum miliarde de ani.
Rămăşiţele supernovei s-au amestecat, în final, cu alte materiale din Milky Way,
devenind astfel materia primă pentru următoarele generaţii de stele şi planete, inclusiv pentru sistemul nostru solar.
Aşadar, elementele chimice existente pe Pământ, plantele şi animalele din jur - chiar şi noi -
toate au luat naştere în interiorul stelele vechi şi prin exploziile supernovei.
Verdele ierbii şi culoarea roşie a sângelui sunt de fapt culori ale prafului stelar.
V-a vorbit Dr. J., de la Hubblecast.
Din nou, natura ne-a surprins peste imaginaţia noastră sălbatică...
Hubblecast - Observatorul European ESA/Hubble din Germania.
Misiunea Hubble este un proiect de cooperare internaţională dintre NASA şi Agenţia Spaţială Europeană. (Subtitrarea: Mona379).